CELEX: 22008D0114
Language: sl
Date: 2008-11-07 00:00:00
Title: Sklep Skupnega odbora EGP št. 114/2008 z dne 7. novembra 2008 o spremembi Priloge IX (Finančne storitve) in Priloge XIX (Varstvo potrošnikov) k Sporazumu EGP

18.12.2008   
            
            
               SL
            
            
               Uradni list Evropske unije
            
            
               L 339/103
            
         
      SKLEP SKUPNEGA ODBORA EGP
   št. 114/2008
   z dne 7. novembra 2008
   o spremembi Priloge IX (Finančne storitve) in Priloge XIX (Varstvo potrošnikov) k Sporazumu EGP
   SKUPNI ODBOR EGP JE –
   ob upoštevanju Sporazuma o Evropskem gospodarskem prostoru, kakor je bil spremenjen s Protokolom o prilagoditvi Sporazuma o Evropskem gospodarskem prostoru (v nadaljnjem besedilu: Sporazum), in zlasti člena 98 Sporazuma,
   ob upoštevanju naslednjega:
   
               (1)
            
            
               Priloga IX k Sporazumu je bila spremenjena s Sklepom Skupnega odbora EGP št. 81/2008 z dne 4. julija 2008 (1).
            
         
               (2)
            
            
               Priloga XIX k Sporazumu je bila spremenjena s Sklepom Skupnega odbora EGP št. 88/2008 z dne 4. julija 2008 (2).
            
         
               (3)
            
            
               Direktivo 2007/64/ES Evropskega parlamenta in Sveta z dne 13. novembra 2007 o plačilnih storitvah na notranjem trgu in o spremembah direktiv 97/7/ES, 2002/65/ES, 2005/60/ES in 2006/48/ES ter o razveljavitvi Direktive 97/5/ES (3) je treba vključiti v Sporazum.
            
         
               (4)
            
            
               Direktiva 2007/64/ES z učinkom od 1. novembra 2009 razveljavlja Direktivo 97/5/ES (4), ki je vključena v Sporazum in jo je zato treba v okviru Sporazuma razveljaviti z učinkom od 1. novembra 2009 –
            
         SKLENIL:
   Člen 1
   Priloga IX k Sporazumu se spremeni:
   
               1.
            
            
               Za točko 16d (Sklep Komisije 2004/10/ES) Priloge IX k Sporazumu se vstavi naslednja točka:
               
                           „16e.
                        
                        
                           
                              32007 L 0064: Direktiva 2007/64/ES Evropskega parlamenta in Sveta z dne 13. novembra 2007 o plačilnih storitvah na notranjem trgu in o spremembah direktiv 97/7/ES, 2002/65/ES, 2005/60/ES in 2006/48/ES ter o razveljavitvi Direktive 97/5/ES (UL L 319, 5.12.2007, str. 1).“
                        
                     
         
               2.
            
            
               V točki 23b (Direktiva 2005/60/ES Evropskega parlamenta in Sveta) se doda:
               „, kakor jo spreminja:
               
                           —
                        
                        
                           
                              32007 L 0064: Direktiva 2007/64/ES Evropskega parlamenta in Sveta z dne 13. novembra 2007 (UL L 319, 5.12.2007, str. 1).“
                        
                     
         
               3.
            
            
               V točkah 14 (Direktiva 2006/48/ES Evropskega parlamenta in Sveta) in 31e (Direktiva 2002/65/ES Evropskega parlamenta in Sveta) se doda naslednja alinea:
               
                           „—
                        
                        
                           
                              32007 L 0064: Direktiva 2007/64/ES Evropskega parlamenta in Sveta z dne 13. novembra 2007 (UL L 319, 5.12.2007, str. 1).“
                        
                     
         
               4.
            
            
               Besedilo točke 16a (Direktiva 97/5/ES Evropskega parlamenta in Sveta) se črta z učinkom od 1. novembra 2009.
            
         Člen 2
   Priloga XIX k Sporazumu se spremeni:
   
               1.
            
            
               V točki 3a (Direktiva 97/7/ES Evropskega parlamenta in Sveta) se doda naslednja alinea:
               
                           „—
                        
                        
                           
                              32007 L 0064: Direktiva 2007/64/ES Evropskega parlamenta in Sveta z dne 13. novembra 2007 (UL L 319, 5.12.2007, str. 1).“
                        
                     
         
               2.
            
            
               Besedilo točke 7c (Direktiva 97/5/ES Evropskega parlamenta in Sveta) se črta z učinkom od 1. novembra 2009.
            
         Člen 3
   Besedilo Direktive 2007/64/ES v islandskem in norveškem jeziku, ki se objavi v Dopolnilu EGP k Uradnemu listu Evropske unije, je verodostojno.
   Člen 4
   Ta sklep začne veljati 8. novembra 2008 pod pogojem, da so bila Skupnemu odboru EGP predložena vsa uradna obvestila v skladu s členom 103(1) Sporazuma (5).
   Člen 5
   Ta sklep se objavi v sklopu EGP Uradnega lista Evropske unije in Dopolnilu EGP k Uradnemu listu Evropske unije.
   
      V Bruslju, 7. novembra 2008
      
         
            Za Skupni odbor EGP
         
         
            Predsednik
         
         Njegova presvetla visokost princ Nikolaus von LIECHTENSTEIN
         
      
   
   
      (1)  UL L 280, 23.10.2008, str. 12.
   
      (2)  UL L 280, 23.10.2008, str. 25.
   
      (3)  UL L 319, 5.12.2007, str. 1.
   
      (4)  UL L 43, 14.2.1997, str. 25.
   
      (5)  Navedene so ustavne zahteve.
   
      Skupna izjava pogodbenic o Sklepu št. 114/2008 o vključitvi Direktive 2007/64/ES v Sporazum
      
         „Pogodbenici priznavata posebni položaj Lihtenštajna, zlasti dejstvo, da sta leta 1980 Lihtenštajn in Švica sklenila pogodbo o skupni valuti, po kateri Lihtenštajn spada v valutno območje Švice. Zato se plačilne transakcije obdelujejo prek švicarskih plačilnih sistemov. Ta splošni okvir je treba ustrezno upoštevati.“